Pretzschendorf

Pretzschendorf ([ˈprɛtʃendorf]) er en tidligere landkommune i den vestlige delen av Landkreis Sächsische Schweiz-Osterzgebirge i Direktionsbezirk Dresden i Fristaten Sachsen, mellom Freiberg og Dippoldiswalde, langs grensen til Landkreis Mittelsachsen. Kommunen hadde 4 261 innbyggere (31. desember 2008) og er en del av forvaltningsfellesskapet Pretzschendorf.

Pretzschendorf ligger omkring 25 km sørvest for Dresden, 14 km sørøst for Freiberg, 10 km vest for byen Dippoldiswalde og 18 km nord for grensen mot Tsjekkia. Kommunen befinner seg ved foten til landskapet Osterzgebirge og grenser i nord til Tharandter Wald. Elven Colmnitzbach springer ut fra kommunens sørlige del i Sachsens geografiske midtpunkt. Distriktet Klingenberg ligger ved demningen Klingenberg, hvofra sideelven Wilde Weißeritz flyter ved grensen mot kommunen.

Kommunen Pretzschendorf består av de fem distriktene Pretzschendorf, Colmnitz (selvstendig kommune frem til 1999), Friedersdorf (selvstendig kommune frem til 1973), Klingenberg (selvstendig kommune frem til 1999), og Friedersdorf (selvstendig kommune frem til 1973). 

Pretzschendorf var en kommune i Kreis Dippoldiswalde fra 1952 til 1990, og i Landkreis Dippoldiswalde fra 1990 til 1994. Fra 1. august 1994 frem til 1. august 2008 var den en del av i Weißeritzkreis, og siden 1. august 2008 har den vært en del av Landkreis Sächsische Schweiz-Osterzgebirge.

Bilder 

Kreis Dippoldiswalde
Weißeritzkreis
Tidligere kommuner i Landkreis Sächsische Schweiz-Osterzgebirge
Kommuner opphørt i 2009
2009 i Tyskland